=== Personel ===
Ekspeditionen bestod af en gruppe på otte videnskabsmænd samt en skibsbesætning på 22 mand. Ud over lederen, [[bakteriologi|bakteriologen]] Charcot, bestod den videnskabelige stab af Maurice Bongrain som næstkommanderende med ansvar for [[astronomi]], [[hydrografi]] og [[seismologi]], marineofficer Jules Rouch ([[meteorologi]] og [[oceanografi]]), marineofficer René-E. Godfroy, Dr. Ernest Gourdon ([[geologi]] og [[glaciologi]]), Charcots nevø Dr. Jacques Liouville ([[Lægevidenskab|medicin]] og [[zoologi]]), Louis Gain (zoologi og [[botanik]]) og A. Senouque ([[magnetisme]] og [[fotografi|fotografering]]). Ernest Cholet, som havde ført "''Français''" på den forrige ekspedition, førte ekspeditionsskibet "''Pourquoi-Pas?''".
Historie